Агротехника тупраҡты эшкәртеүҙе, ашламалар индереүҙе, орлоҡ һәм ултыртыу материалдарын әҙерләүҙе, сәсеүҙе һәм ултыртыуҙы, сәсеүлектәрҙе һәм плантацияларҙы тәрбиәләүҙе, уңыш йыйыуҙы үҙ эсенә ала. Культуралы үҫемлектәр үҫтереүҙә ҡулланылған агротехника алымдары, бер яҡтан, уларҙың биологик үҙенсәлектәре, ә икенсе яҡтан, эшкәртеү районының тупраҡ-климат шарттары менән бәйле.